REGOLAMENT TAL-KUMMISSJONI (KE) Nru 2083/2005
tad-19 ta’ Diċembru 2005
li jemenda d-Direttivi 2004/17/KE u 2004/18/KE tal-Parlament Ewropew u tal-Kunsill fir-rigward ta’ l-ammonti minimi ta’ applikazzjoni għall-proċeduri għal għoti ta’ kuntratti
(Test b'relevanza għaż-ŻEE)
IL-KUMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2004/17/KE tal-Parlament Ewropew u tal-Kunsill tal-31 ta' Marzu 2004 li tikkoordina l-proċeduri ta' xiri ta' entitajiet li joperaw fis-setturi ta’ l-ilma, l-enerġija, it-trasport u s-servizzi postali (1), u b'mod partikolari l-Artikolu 69 tiegħu,
Wara li kkunsidrat id-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004 dwar il-koordinament ta' proċeduri għall-għoti ta' kuntratti ta' xogħlijiet pubbliċi, kuntratti ta' provvista pubblika u kuntratti ta' servizz pubbliku (2), u b'mod partikolari l-Artikolu 78 tiegħu,
Wara li kkonsultat il-Kumitat Konsultattiv għall-Kuntratti Pubbliċi,
Billi:
(1)
Bid-deċiżjoni 94/800/KE tat-22 ta' Diċembru 1994 dwar il-konklużjoni f'isem il-Komunità Ewropea, inkwantu kwistjonijiet fil-kompetenza tagħha, tal-ftehim milħuq fin-negozjati multilaterali tal-Uruguay Round (1986-1994) (3) il-Kunsill approva l-Ftehim fuq kuntratti tal-gvern, minn hawn ’il quddiem imsejjaħ “il-Ftehim”, muri f’Annex 4 għal dik id-deċiżjoni. Taħt it-termini tal-Ftehim, il-liġijiet li jippreskrivi għandhom jiġu mħarsa kif il-kuntratti li jkunu qed jiġu trattati jilħqu jew jaqbżu l-ammonti, minn hawn ’il quddiem imsejjħin “limiti”, stabbiliti fil-Ftehim u espressi bħala drittijiet speċjali ta' preljev.
(2)
Id-Direttivi 2004/17/KE u 2004/18/KE għandhom bħala wieħed mill-oġġettivi tagħhom l-għan li jħallu lill-entitajiet kuntrattwali u lill-awtoritajiet kuntrattwali li japplikawhom li fl-istess ħin ikunu konformi ma’ l-obligazzjonijiet stabbiliti fil-Ftehim. Għal dan il-għan, il-Kummissjoni trid tikkontrolla l-limiti stabbiliti mid-Direttivi li jikkorrispondu mal-Ftehim u, fejn hemm bżonn, tirrevedihom billi iżżidhom jew tnaqqashom biex tiżgura li jikkorrispondu ma’ l-ekwivalenti fl-euro, sa l-eqreb elf, tal-limiti stabbiliti fil-Ftehim. Il-valuri tal-limiti taħt id-Direttivi m’humiex l-istess bħall-valuri tal-limiti taħt il-Ftehim, ikkalkulati mill-ġdid biex ikopri l-perjodu mill-1 ta’ Jannar 2006 sal-31 ta’ Diċembru 2007. Għalhekk għandhom ikunu irreveduti.
(3)
Barra minn hekk, fid-Direttivi 2004/17/KE u 2004/18/KE, biex jitnaqqas in-numru tal-limiti li għandhom jiġu mħarsa, dawk il-limiti li huma indipendenti mill-Ftehim ġew allineati fuq dawk li jirriżultaw minnu. B’hekk huwa xieraq li wieħed jirrevedihom ukoll.
(4)
L-emendi ma jaffettwawx id-dispożizzjonijiet nazzjonalili jimplimentaw id-Direttivi 2004/17/KE u 2004/18/KE li jibdew minn limiti iktar baxxi minn dawk speċifikati fid-Direttivi.
(5)
Id-Direttivi 2004/17/KE u 2004/18/KE għandhom għalhekk jiġu emendati
ADOTTAT DAN IR-REGOLAMENT:
Artikolu 1
Id-Direttiva 2004/17/KE hija emendata kif ġej:
1.
L-Artikolu 16 huwa emendat kif ġej:
(a)
f’punt (a), l-ammont “EUR 473 000” jiġi mibdul fi “EUR 422 000”,
(b)
f’punt (b), l-ammont “EUR 5 923 000” jiġi mibdul fi “EUR 5 278 000”,
2.
L-Artikolu 61 huwa emendat kif ġej:
(a)
f’paragrafu 1, l-ammont “EUR 473 000” jiġi mibdul fi “EUR 422 000”,
(b)
f’paragrafu 2, l-ammont “EUR 473 000” jiġi mibdul fi “EUR 422 000”.
Artikolu 2
Id-Direttiva 2004/18/KE hija emendata kif ġej:
1.
L-Artikolu 7 huwa emendat kif ġej:
(a)
f’punt (a), l-ammont “EUR 154 000” jiġi mibdul fi “EUR 137 000”,
(b)
f’punt (b), l-ammont “EUR 236 000” jiġi mibdul fi “EUR 211 000”,
(ċ)
f’punt (ċ), l-ammont “EUR 5 923 000” jiġi mibdul fi “EUR 5 278 000”,
2.
L-ewwel paragrafu ta' l-Artikolu 8 huwa emendat kif ġej:
(a)
f’punt (a), l-ammont “EUR 5 923 000” jiġi mibdul fi “EUR 5 278 000”,
(b)
f’punt (b), l-ammont “EUR 154 000” jiġi mibdul fi “EUR 211 000”,
3.
(a) fl-Artikolu 56, l-ammont “EUR 5 923 000” jiġi mibdul fi “EUR 5 278 000”,
4.
(a) fl-ewwel subparagrafu ta’ l-Artikolu 63(1), l-ammont “EUR 5 923 000” jiġi mibdul fi “EUR 5 278 000”,
5.
L-Artikolu 67(1) huwa emendat kif ġej:
(a)
(a) f’punt (a), l-ammont “EUR 154 000” jiġi mibdul fi “EUR 137 000”,
(b)
(a) f’punt (a), l-ammont “EUR 236 000” jiġi mibdul fi “EUR 211 000”,
(ċ)
(a) f’punt (a), l-ammont “EUR 236 000” jiġi mibdul fi “EUR 211 000”.
Artikolu 3
Ir-Regolament tal-Kummissjoni (KE) Nru 1874/2004 (4) huwa b’dan revokat mill-1 ta' Jannar 2006.
Referenzi magħmula għar-Regolament revokat għandhom ikunu interpretati bħala referenzi għal dan ir-Regolament.
Artikolu 4
Dan ir-Regolament għandu jidħol fis-seħħ fl-1 ta' Jannar 2006.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar id-19 ta’ Diċembru 2005.